พันธสัญญาใหม่

พันธสัญญาใหม่ (; ) หรือ พระคริสตธรรมใหม่ เป็นภาคที่สองของคัมภีร์ไบเบิล จากทั้งหมด 2 ภาค ประกอบด้วยหนังสือภาษากรีกทั้งสิ้น 27 เล่ม ส่วนใหญ่ผู้เขียนเป็นอัครทูตและนักบุญในช่วงเวลาเดียวกัน และทุกเล่มเขียนขึ้นหลังการตรึงพระเยซูที่กางเขน 

แม้ว่าพระเยซูจะไม่ได้ทรงเขียนด้วยพระองค์เอง แต่คริสต์ศาสนิกชนก็เชื่อว่าผู้เขียนได้เขียนขึ้นจากการดลใจและการทรงนำของพระเป็นเจ้าและพระเยซูผ่านทางพระวิญญาณบริสุทธิ์ข้อสังเกตที่คริสตชนใช้เพื่อยืนยันว่าคัมภีร์ไบเบิลเขียนโดยผู้เขียนที่ได้รับการดลใจจากพระเจ้า เช่น เนื้อหาที่ว่าด้วยคำเทศนาและพระประวัติในหมวดพระวรสารให้ข้อมูลตรงกัน สอดคล้องกัน แต่ในสำนวนที่ต่างกัน 

และคัมภีร์ไบเบิลกล่าวว่า " คำพูดและคำเทศนาของข้าพเจ้า ไม่ใช่คำที่เกลี้ยกล่อมด้วยสติปัญญาของมนุษย์ แต่เป็นคำซึ่งได้แสดงพระวิญญาณและพระเดชานุภาพ เพื่อความเชื่อของท่านจะไม่ได้อาศัยสติปัญญาของมนุษย์ แต่อาศัยฤทธิ์เดชของพระเจ้า เรากล่าวถึงเรื่องปัญญาในหมู่คนที่เป็นผู้ใหญ่แล้วก็จริง แต่มิใช่เรื่องปัญญาของโลกนี้ หรือเรื่องปัญญาของอำนาจครอบครองในโลกนี้ซึ่งจะเสื่อมสูญไป แต่เรากล่าวถึงเรื่องพระปัญญาของพระเจ้าซึ่งเป็นข้อลึกลับ คือพระปัญญาซึ่งทรงซ่อนไว้นั้น ซึ่งพระเจ้าได้ทรงกำหนดไว้ก่อนสร้างโลกให้เป็นสง่าราศีแก่เรา ไม่มีอำนาจครอบครองใดๆ ในโลกนี้ได้รู้จักพระปัญญานั้น เพราะว่าถ้ารู้แล้วจะมิได้เอาองค์พระผู้เป็นเจ้าแห่งสง่าราศีตรึงไว้ที่กางเขน " (1 โครินธ์ 2: 4-8) ส่วนชาวมุสลิมแม้จะนับถือพระเยซูเป็นนบีอีซา แต่ก็ไม่ยอมรับคัมภีร์ไบเบิลในปัจจุบันว่าเป็นพระวจนะของพระเจ้า เพราะนักวิชาการอิสลามเห็นว่าคัมภีร์นี้ถูกตัดเสริมแต่งและสังคายนากันหลายครั้งบรรจง บินกาซัน, สารานุกรมอิสลาม ฉบับเยาวชนและผู้เริ่มสนใจ, 2547, หน้า 184 

 รายชื่อหนังสือในภาคพันธสัญญาใหม่ 
ในพระคริสต์ธรรมคัมภีร์ ภาคพันธสัญญาใหม่ แบ่งหนังสือออกเป็น 5 หมวดใหญ่ ได้แก่
 หมวดพระวรสาร (Gospels) ประกอบด้วย 4 เล่ม ว่าด้วย ประวัติพระเยซูคริสต์ และพระธรรมเทศนา 
 หมวดประวัติศาสตร์ (Historical book) ประกอบด้วย 1 เล่ม ว่าด้วย เหตุการณ์การเผยแพร่ของอัครสาวก 
 หมวดจดหมายของเปาโล (Pauline epistles) ประกอบด้วย 14 เล่ม ว่าด้วย พระธรรมเทศนาผ่านนักบุญเปาโล ในจดหมายถึงคริสตจักรต่างๆ 
 หมวดจดหมายทั่วไป (General epistles) ประกอบด้วย 7 เล่ม ว่าด้วย พระธรรมเทศนาผ่านนักบุญท่านอื่น ในจดหมายถึงคริสตจักรต่างๆ 
 หมวดวิวรณ์ (Revelation) ประกอบด้วย 1 เล่ม ว่าด้วย พยากรณ์การเสด็จมาในวันพิพากษา จากนิมิตของนักบุญยอห์น

หมวด  ชื่อเรื่อง / ชื่ออ้างอิง  ภาษาอังกฤษ  ภาษากรีก  หมวดพระวรสาร  (Gospels) พระวรสารนักบุญมัทธิว (ย่อ: มัทธิว หรือ มธ.)  Gospel of Matthew (Matthew)  Κατά Ματθαίον พระวรสารนักบุญมาระโก (ย่อ: มาระโก หรือ มก.)  Gospel of Mark (Mark)  Κατά Μάρκον พระวรสารนักบุญลูกา (ย่อ: ลูกา หรือ ลก.)  Gospel of Luke (Luke)  Κατά Λουκάν พระวรสารนักบุญยอห์น (ย่อ: ยอห์น หรือ ยน.)  Gospel of John (John)  Κατά Ιωάννην  หมวดประวัติศาสตร์  (Historical book) กิจการของอัครทูต (ย่อ: กิจการ หรือ กจ.)  Acts of the Apostles (Acts)  Πράξεις  หมวดจดหมายของเปาโล  (Pauline epistles) จดหมายของนักบุญเปาโลถึงชาวโรม  (ย่อ: โรม หรือ รม.)  Epistle to the Romans  (Romans)  Προς Ρωμαίους จดหมายของนักบุญเปาโลถึงชาวโครินธ์ ฉบับที่ 1  (ย่อ: 1 โครินธ์ หรือ 1 คร.)  First Epistle to the Corinthians  (1 Corinthians)  Προς Κορινθίους Αʹ จดหมายของนักบุญเปาโลถึงชาวโครินธ์ ฉบับที่ 2  (ย่อ: 2 โครินธ์ หรือ 2 คร.)  Second Epistle to the Corinthians  (2 Corinthians)  Προς Κορινθίους Βʹ จดหมายของนักบุญเปาโลถึงชาวกาลาเทีย  (ย่อ: กาลาเทีย หรือ กท.)  Epistle to the Galatians  (Galatians)  Προς Γαλάτας จดหมายของนักบุญเปาโลถึงชาวเอเฟซัส  (ย่อ: เอเฟซัส หรือ อฟ.)  Epistle to the Ephesians  (Ephesians)  Προς Εφεσίους จดหมายนักบุญเปาโลถึงชาวฟิลิปปี  (ย่อ: ฟีลิปปี หรือ ฟป.)  Epistle to the Philippians  (Philippians)  Προς Φιλιππησίους จดหมายของนักบุญเปาโลถึงชาวโคโลสี  (ย่อ: โคโลสี หรือ คส.)  Epistle to the Colossians  (Colossians)  Προς Κολοσσαείς จดหมายของนักบุญเปาโลถึงชาวเธสะโลนิกา ฉบับที่ 1  (ย่อ: 1 เธสะโลนิกา หรือ 1 ธส.)  First Epistle to the Thessalonians  (1 Thessalonians)  Προς Θεσσαλονικείς Αʹ จดหมายของนักบุญเปาโลถึงชาวเธสะโลนิกา ฉบับที่ 2  (ย่อ: 2 เธสะโลนิกา หรือ 2 ธส.)  Second Epistle to the Thessalonians  (2 Thessalonians)  Προς Θεσσαλονικείς Βʹ จดหมายของนักบุญเปาโลถึงทิโมธี ฉบับที่ 1  (ย่อ: 1 ทิโมธี หรือ 1 ทธ.)  First Epistle to Timothy  (1 Timothy)  Προς Τιμόθεον Αʹ จดหมายของนักบุญเปาโลถึงทิโมธี ฉบับที่ 2  (ย่อ: 2 ทิโมธี หรือ 2 ทธ.)  Second Epistle to Timothy  (2 Timothy)  Προς Τιμόθεον Βʹ จดหมายของนักบุญเปาโลถึงทิตัส  (ย่อ: ทิตัส หรือ ทต.)  Epistle to Titus  (Titus)  Προς Τίτον จดหมายนักบุญเปาโลถึงฟีเลโมน  (ย่อ: ฟีเลโมน หรือ ฟม.)  Epistle to Philemon  (Philemon)  Προς Φιλήμονα จดหมายถึงชาวฮีบรู  (ย่อ: ฮีบรู หรือ ฮบ.)  Epistle to the Hebrews  (Hebrews)  Προς Εβραίους  หมวดจดหมายทั่วไป  (Other epistles หรือ General epistles) จดหมายของนักบุญยากอบ  (ย่อ: ยากอบ หรือ ยบ.)  Epistle of James  (James)  Ιακώβου จดหมายของนักบุญเปโตร ฉบับที่ 1  (ย่อ: 1 เปโตร หรือ 1 ปต.)  First Epistle of Peter  (1 Peter)  Πέτρου Αʹ จดหมายของนักบุญเปโตร ฉบับที่ 2  (ย่อ: 2 เปโตร หรือ 2 ปต.)  Second Epistle of Peter  (2 Peter)  Πέτρου Βʹ จดหมายของนักบุญยอห์น ฉบับที่ 1  (ย่อ: 1 ยอห์น หรือ 1 ยน.)  First Epistle of John  (1 John)  Ιωάννου Αʹ จดหมายของนักบุญยอห์น ฉบับที่ 2  (ย่อ: 2 ยอห์น หรือ 2 ยน.)  Second Epistle of John  (2 John)  Ιωάννου Βʹ จดหมายของนักบุญยอห์น ฉบับที่ 3  (ย่อ: 3 ยอห์น หรือ 3 ยน.)  Third Epistle of John  (3 John)  Ιωάννου Γʹ จดหมายของนักบุญยูดา  (ย่อ: ยูดา หรือ ยด.)  Epistle of Jude  (Jude)  Ιούδα  หมวดวิวรณ์  (Revelation) หนังสือวิวรณ์  (ย่อ: วิวรณ์ หรือ วว.)  Apocalypse หรือ Book of Revelation  Αποκάλυψις Ιωάννου

หมายเหตุ : ฉบับพิมพ์ก่อน ค.ศ. 1971 นิกายโปรเตสแตนต์ในประเทศไทยแปลชื่อเรียกและกำหนดอักษรย่อต่างออกไป ต่อมาทุกนิกายตกลงใช้ชื่อเรียกและอักษรย่อเดียวกัน somprasong4 org/viewpost asp?Thread=11901 คริสตจักรสมประสงค์4 
หนังสือในคัมภีร์ไบเบิลที่เปลี่ยนแปลงชื่อ ได้แก่ 
 พระวรสารมัทธิว อักษรย่อ มธ. (เปลี่ยนมาจาก มัดธาย อักษรย่อเดียวกัน)  
 พระวรสารยอห์น อักษรย่อ ยน. (เปลี่ยนมาจาก โยฮัน อักษรย่อ ยฮ.) 
 พระธรรมโครินธ์ฉบับที่หนึ่ง อักษรย่อ 1 คร. (เปลี่ยนมาจาก โครินโธฉบับที่หนึ่ง อักษรย่อ 1 คธ.) 
 พระธรรมโครินธ์ฉบับที่สอง อักษรย่อ 2 คร. (เปลี่ยนมาจาก โครินโธฉบับที่สอง อักษรย่อ 2 คธ.) 
 พระธรรมกาลาเทีย อักษรย่อ กท. (เปลี่ยนมาจาก กะลาเทีย อักษรย่อเดียวกัน) 
 พระธรรมเอเฟซัส อักษรย่อ อฟ. (เปลี่ยนมาจาก เอเฟโซ อักษรย่อเดียวกัน) 
 พระธรรมฟิลิปปี อักษรย่อ ฟป. (เปลี่ยนมาจาก ฟีลิพพอย อักษรย่อ ฟพ.) 
 พระธรรมโคโลสี อักษรย่อ คส. (เปลี่ยนมาจาก โคโลซาย อักษรย่อ คซ.) 
 พระธรรมเธสะโลนิกาฉบับที่หนึ่ง อักษรย่อ 1 ธส. (เปลี่ยนมาจาก เธซะโลนิเกฉบับที่หนึ่ง อักษรย่อ 1 ธซ.) 
 พระธรรมเธสะโลนิกาฉบับที่สอง อักษรย่อ 2 ธส. (เปลี่ยนมาจาก เธซะโลนิเกฉบับที่สอง อักษรย่อ 2 ธซ.) 
 พระธรรมทิโมธีฉบับที่หนึ่ง อักษรย่อ 1 ทธ. (เปลี่ยนมาจาก ทิโมเทียวฉบับที่หนึ่ง อักษรย่อเดียวกัน) 
 พระธรรมทิโมธีฉบับที่สอง อักษรย่อ 2 ทธ. (เปลี่ยนมาจาก ทิโมเทียวฉบับที่สอง อักษรย่อเดียวกัน) 
 พระธรรมทิตัส อักษรย่อ ทต. (เปลี่ยนมาจาก ติโต อักษรย่อ ตต.) 
 พระธรรมฟิเลโมน อักษรย่อ ฟม. (เปลี่ยนมาจาก ฟีเลโมน อักษรย่อเดียวกัน) 
 พระธรรมฮีบรู อักษรย่อ ฮบ. (เปลี่ยนมาจาก เฮ็บราย อักษรย่อ ฮร.) 
 พระธรรมยากอบ อักษรย่อ ยบ. (เปลี่ยนมาจาก ยาโคโบ อักษรย่อ ยค.) 
 พระธรรมยอห์นฉบับที่หนึ่ง อักษรย่อ 1 ยน. (เปลี่ยนมาจาก โยฮันฉบับที่หนึ่ง อักษรย่อ 1 ยฮ.) 
 พระธรรมยอห์นฉบับที่สอง อักษรย่อ 2 ยน. (เปลี่ยนมาจาก โยฮันฉบับที่สอง อักษรย่อ 2 ยฮ.) 
 พระธรรมยอห์นฉบับที่สาม อักษรย่อ 3 ยน. (เปลี่ยนมาจาก โยฮันฉบับที่สาม อักษรย่อ 3 ยฮ.) 

 เชิงอรรถและอ้างอิง 

 ดูเพิ่ม 
 คัมภีร์ไบเบิล
 พระวรสาร
 เปาโลอัครทูต
 มัทธิวผู้นิพนธ์พระวรสาร
 มาระโกผู้นิพนธ์พระวรสาร
 ลูกาผู้นิพนธ์พระวรสาร
 ยอห์นผู้นิพนธ์พระวรสาร